У Другом светском рату командовао је британским експедиционим корпусом у северној Норвешкој 1940. У 1941. командовао је британским снагама у Индији, а од јула 1941. на Блиском истоку, где је од Пустињског корпуса у северној Африци формирао Осму армију и са њом 1941/42. најпре продро у Либију до ел Агајле (Операција Крсташ), а затим је одбачен од немачко-италијанске армије до Ел-Аламејна. Од августа 1942. предао је команду над Осмом армијом генералу Монтгомерију, а Блиским истоком генералу Александеру. Од јула 1943. до 1947. командовао је британским снагама у Индији.